|  |  |  |  |  |
| --- | --- | --- | --- | --- |
|  |  |  |  |  |
| Varhaiskasvatusyksikkö / toimipistePäiväkoti Tammi / Vy Haltia-Tammi | Toimintakausi2019-2020 |
| Osoite Solakalliontie 13, 00680 Helsinki |
| PuhelinHiipot: 09 310 29555Kuukuset: 09 310 29556 | Sähköpostiosoitepk.tammi@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty8.11.2019 | Varhaiskasvatuksen aluepäällikön allekirjoitus ja nimenselvennysRaila Tiainen-Ala-Maunus |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Tammessa on kaksi esiopetusryhmää: Hiipot ja Kuukuset. Kuukusten ryhmässä on 14 lasta, varhaiskasvatuksen opettaja ja varhaiskasvatuksen lastenhoitaja. Hiippojen ryhmässä on 21 lasta, kaksi varhaiskasvatuksen opettajaa, varhaiskasvatuksen lastenhoitaja sekä varhaiskasvatuksen erityisopettaja.  Esiopetusaika ryhmissä on 8.30-12.30.Kuukusten ryhmä aloittaa esiopetusajan yleensä ulkoilulla, jonka jälkeen heillä on sisällä sekä ohjattua että vapaata toimintaa. Hiippojen ryhmä aloittaa esiopetusajan yhteisellä kokoontumisella, josta siirrytään ohjattuun tai vapaaseen toimintaan. Tämän jälkeen Hiippojen ryhmä ulkoilee. Tilat talossa ovat porrastetusti käytössä, ja tämän vuoksi arkemme on pitkälti ennalta srukturoitua. Ryhmät käyttävät kerran viikossa jumppasalia ohjattuun liikkumiseen ja lisäksi ryhmillä on vuoroja päiväkodin yhteisiin leikkitiloihin ja toistemme tiloihin. Käytävillä sijaitsevat monipuoliset leikki ja rakentelupisteet, nämä toimivat eri ryhmien lasten luontevina kohtauspaikkoina. Ryhmät retkeilevät vähintään kerran viikossa käyttäen koko Helsinkiä oppimisympäristönä. Lähiympäristössä sijaitsee Etupellon leikkipuisto, metsää ja rakennettua ympäristöä. Oulunkylän kirjasto ja Oulunkylän liikuntapuisto sekä liikuntakentät sijaitsevat myös lähistöllä.Ryhmillä on käytössään omat tilat. Kuukusilla on käytössä kaksi pienryhmätoimintaan alunperin tarkoitettua huonetta. Hiippojen ryhmätila on jaettu kahteen huoneeseen. Toiminnassamme olemme sekä oman ryhmän kesken, pienryhmissä tai suunnitellusti, myös kaikki esiopetusikäiset yhdessä. Viereisen koulun piha on käytettävissä oppituntien aikana. Koulun pihan yhteydessä on myös aidattu jalkapallokenttä, joka on erittäin suosittu. Iltapäivisin eskarit ja koulun iltapäiväkerhon lapset pelaavat välillä yhdessä; luonnollista yhteistoimintaa. Eskarit ruokailevat koulun tilan ruokasalissa porrastetusti koulun oppilaiden kanssa, lounaalla koulun tila, opettajat ja oppilaat tulevat jo tutuiksi ja tilanne toimii siltana esiopetuksen ja koulun välillä. Esiopetuksen toiminnan painopisteet tällä toimintakaudella ovat vuorovaikutus- ja arjentaidot kuten: kaveritaidot, itsestä huolehtiminen, tunteiden käsittely ja pettymistilanteiden kohtaaminen. Lisäksi kiinnitämme huomiota leikkiin, lasten osallisuuteen ja liikkumiseen. Tammessa toimintavuoden yhteiset tavoitteet ovat sensitiivinen vuorovaikutus ja koko kaupungin toimiminen oppimisympäristönä. Tammi on yksi Helsingin innopäiväkodeista ja niinpä arjen toiminnassa hyödynnämme erilaisia digilaitteita. |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Tammessa arvostamme lasten leikkiä ja varaamme sille aikaa päivittäin myös esiopetuksessa. Sosiaalisia taitoja vahvistamme erilaisilla ryhmäytymisleikeillä, sekä vapaalla että ohjatulla leikillä. Ryhmässä tuemme lasten keskinäisiä suhteita olemalla mukana erilaisissa leikin tilanteissa tai havainnoimalla leikkiä. Aikuisen rooli näissä tilanteissa vaihtelee tilanteen mukaan. Kannustamme lapsia keksimään itse erilaisia ratkaisuja ja tarvittaessa aikuinen antaa erilaiset toimintavaihtoehdot, joita lasten kanssa pohditaan. Arjen tilanteissa keskustelemme mm. yhdessä toimimisesta sekä hyvänä kaverina olemisesta.  Käytämme apuna myös kirjallisuutta sekä erilaisia draamatyötapoja. Käytössämme on leikkitaulut, jotka auttavat lapsia leikkien ja kaverien valinnassa. Leikkiporukoihin jakaudumme vaihtelevasti, usein lasten toiveiden mukaisesti, mutta välillä myös aikuisen jakamana tai arpoen.Toiminnan ja oppimisympäristön suunnitteluun lapset otetaan mukaan arjen keskustelujen sekä yhteisten kokoontumisten kautta. Aikuinen myös havainnoi ryhmää ja heidän tarpeitaan toiminnan suunnittelu- ja toteutusvaiheessa.Kannustamme lasta huolehtimaan tavaroista ja vaatteista, maistelemaan erilaisia ruokia ja tulemaan hyvin toimeen erilaisissa porukoissa. Painotamme hyviä tapoja ja "kivaa kaveruutta". Varaamme aikaa ihmettelylle, oivaltamisella sekä oppimisen ilolle. Ajattelun kehittymisen tueksi ryhmässä on oppimispelejä, esimerkiksi Logicot ja Rush hour. Lapselle annetaan hänen taitotasonsa mukaista haastetta ja lapsen kanssa yhdessä mietitään, mitkä keinot auttavat lasta oppimaan. Rohkaisemme lapsia kysymään ja kyseenalaistamaan. Eri tilanteissa keskustelemme vuorovaikutteisesti. Harjoittelemme rohkeasti kertomaan omia mielipiteitä sekä opettelemme kuuntelemaan toisia. Opettelemme, että jos haluaa vaikuttaa itseä ja meitä kaikkia koskeviin asioihin, on hyvä kertoa oma mielipiteensä ja kuunnella myös toisia.Monilukutaidon, kielen ja vuorovaikutustaitojen harjaannuttaminen on arjessamme läsnä koko esiopetusvuoden ajan. Tablettien ja älynäytön käyttö on yhtenä monilukutaidon osana. Retkillä tutkimme ympäristöä ja sen viestejä eri aisteja käyttäen ja havainnoimme ympäristöä monipuolisesti. |
| **Oppimiskokonaisuudet, teemat, projektit**Aikuisen työkaluna ryhmissä käytetään Helsingin kaupungin esiopetussuunnitelmaa. Käytössämme on Seikkailujen Eskari – kirjan opettajan opas, joka antaa raamit toiminnalle ja rytmittää vuoden aikana käsiteltäviä asioita. Joihinkin tarinoista nousseisiin aiheisiin perehdymme syvemmin, lasten mielenkiinnon mukaan. Vuoden aikana käsitellään myös tärkeitä kalenterivuoden juhlapäiviä. Molemmat ryhmät tekevät kirjain- ja numerotehtäviä, joilla herätämme kiinnostusta kirjaimiin ja kirjoitettuun tekstiin sekä lukukäsitteisiin ja matemaattiseen ajatteluun.Kuukuset: Esiopetusvuoden alussa kartoitimme lasten mielenkiinnonkohteita sekä paperitehtävän että pienryhmässä pidetyn lastenkokouksen muodossa. Näiden myötä jokainen pääsi kertomaan omista toiveista ja odotuksista esiopetusvuodelle. Ryhmän yhteiseksi kiinnostuksen kohteeksi osoittautui eläimet. Eläinteeman kautta käsittelemme esiopetuksen sisältöjä ja laaja-alaisen oppimisen tavoitteita. Retkikohteiksi syyskaudelle teeman myötä on valikoituneet esimerkiksi Lelumuseo ja Hesy. Projektin alkuun jokainen sai suunnitella oman pehmoeläimen, ja mitä muuta tulemme projektin myötä tekemään, selvinnee syyskauden aikana.Hiipot: Hiipot kartoittivat syyskauden alussa piirtämistehtävän avulla “mitä lapsi jo osaa ja mitä haluaa oppia”. Puuteema nousi metsäretkillä yhdeksi projektiksi, joka on laajentunut Hiippojen vahvuuspuuksi. Tämä puu elää ryhmän mukana ja muokkaantuu ryhmän ja sen lasten näköiseksi vuoden kuluessa.Hiipoissa teemme omia satuja ja yhteisiä tarinoita, jotka kuvitamme ja näin lapsille rakentuu omat tarinakirjat. Kuvallista ilmaisua painotamme tarinan kuvitusosuudessa ja innostamme lapsia kuvalliseen ilmaisuun käyttämällä monipuolisesti eri materiaaleja ja tekniikoita. Opettelemme uusia käsitteitä ja asioita, rikastamme sanavarastoa eskarin sisältöalueiden avulla.Toimintavuoden aikana eskarit työskentelevät projektiluonteisesti ja erilaisia projekteja muotoutuu useampia vuoden aikana. Projekteja on vähintään yksi syyskaudella ja kaksi kevätkaudella.Keväällä 2020 molemmat ryhmät osallistuvat “Minä ja meidän yhteisömme” ilmiön toteuttamiseen ryhmästä nousevalla tavalla. |
| **Toiminnan dokumentointi ja arviointi** Päiväkodissamme on käytössä viikkoportfoliot, joita päivitetään viikoittain sekä tekstillä että kuvilla. Portfolio on ryhmiemme pääasiallinen pedagogisen dokumentoinnin kanava, jonne taltioidaan viikon tapahtumia ja arvioidaan toimintaa. Lapset pääsevät osallistumaan portfolion tekoon erilaisilla tavoilla viikosta riippuen. Ryhmien aikuiset kokoontuvat kerran viikossa tiimipalavereihin, joissa arvioimme ja kehitämme systemaattisesti toimintaa. Toiminnan arvioinnin materiaalina käytämme mm. videoita, valokuvia, vanhempien palautteita sekä lapsilta nousseita kommentteja.Kuukusten ryhmällä on käytössä viikkovihko, johon taltioidaan viikoittain eri menetelmillä viikon ajankohtaisia asioita. Tämän kautta lapset pääsevät kertaamaan viikon aikana käsiteltyjä ja opittuja asioita, arvioimaan viikkoa sekä harjoittelemaan itsearviointia. |
| **Huoltajien osallisuus** Huoltajille on jaettu linkki ryhmän digitaaliseen portfolioon, josta kerrotaan arviointi ja dokumentointi kohdassa. Portfolion kautta kannustamme vanhempia keskustelemaan lasten kanssa viikon asioista.  Vanhempainilta järjestettiin toimintakauden alussa, jossa kerroimme toiminnastamme sekä kirjasimme ylös vanhemmilta tulleita toiveita. Otamme vanhemmilta mielellään vastaan erilaisia toimintaa koskevia kehitys- ja retkikohdeideoita myös toimintakauden aikana. Tulemme keräämään kirjallista palautetta sekä syys- että kevätkauden lopulla, joita hyödymme toiminnan arvioinnissa sekä kehittämisessä.Tuonti- ja hakutilanteissa pyrimme varaamaan pienen hetken aikaa kuulumisten vaihtoon, mutta suurempaa keskustelua varten ohjaamme varaamaan keskusteluajan erikseen. Jokaiselle perheelle varataan 30 minuuttia aikaa Leops-keskusteluun sekä syksyllä että keväällä. |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Arjen hetkissä edistetään lapsen yksilöllistä hyvinvointia kuulemalla lasta ja ottamalla tilanteet käsittelyyn niiden tullessa esille. Annamme lapselle kiireettömän ja välittömän ilmapiirin.Ryhmäytymistä ja itseohjautuvuutta edistetään leikkitaulun avulla. Sosiaalisten taitojen kehitystä tuemme jakamalla lapsia ajoittain aikuisen valitsemiin leikkiryhmiin, jotta lapsi saa kokemusta kaikkien lasten kanssa onnistuneista leikeistä. Sanoitamme lasten ristiriitatilanteita ja opetamme selvittämään tilanteet puhumalla. Aikuinen toimii mallina siihen, että jokainen kohdataan sukupuolisensitiivisesti yksilönä ja jokaista arvostetaan ja kunnioitetaan.Käytämme myös hyödyksi Esiopetuksen kuraattorin palveluita*.* |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Lapsi oppii suomen kieltä arjessa muun muassa tarinoiden kautta, leikkimällä, laulamalla sekä loruttelemalla. Leops-keskustelussa sovitaan perheen kanssa yhteiset tavoitteet kielenkehitykselle. Konsultoimme myös alueen suomi toisena kielenä –opettajaa. Ryhmissä kaikkien lasten äidinkieli on suomi, joten erityisiä järjestelyjä ei tarvita. |
| **Perusopetukseen valmistavan opetuksen järjestelyt esiopetuksessa**Ryhmissä ei ole valmistavan opetuksen lapsia. |
| **Yleistä, tehostettua ja erityistä tukea saavien lasten esiopetuksen järjestelyt** Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.* yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* moniammatilliseen arviointikeskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija
 |
| **Moniammatillinen arviontikeskustelu** (keskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja ja tarvittaessa suomi toisena kielenä -opettaja, neuvolan  terveydenhoitaja tai muu asiantuntija)Läsnä: alueen kiertävä varhaiskasvatuksen erityisopettaja Terttu Pouttu, päiväkodin johtaja Heini Valppu-Virenius sekä varhaiskasvatuksen opettajat Tiia Solaranta ja Maiju Pitkä. | Keskustelun päivämäärä30.9.2019 |
| **Esiopetuksen ja perusopetuksen välinen yhteistyö** (Yhdessä oppimisen suunnitelma)LiiteYhteistoimintasuunnitelman laatimisesta vastaa Metsolan Koulu. | Suunnitelman päivämäärä |
| **Koululaisten aamu- ja iltapäivätoiminta ja muut yhteistyötahot** Esiopetuksen kuraattori ja psykologi, Itä-Pakilan muut esiopetusryhmät, neuvola, puheterapeutit, toimintaterapeutit. |
|  |